Tervetuloa Isännän pöydässä - ohjelmaan.
Vieraanani on tänään Timo Närhi, -
joka on ollut vieraanani jo muutama vuosi sitten.
Sen ohjelman numero on 89, -
jos haluatte tarkemmin katsoa hänen historiaa.
Tervetuloa Timo. - Kiitoksia oikein paljon.
Olet ollut nyt 46 vuotta Jumalan valtakunnan työssä.
Mutta sitä ennen tapahtui jotain hyvin merkittävää.
Vaikka tämä on siellä edellisessä ohjelmassa, -
niin on ihmisiä, jotka eivät pääse arkistoon.
Käydään läpi muutama minuutti sitä, miten sinä löysit Jeesuksen.
Olin elänyt epäsäännöllistä elämää.
Alkoholi oli mukana kuvioissa, ja siihen liittyvä elämä.
Fyysiset ja henkiset voimat eivät enää jaksaneet sitä elämää.
Mulle tuli paha paniikkihäiriö.
Asuin silloin Eskilstunassa Keski-Ruotsissa. Olin tukehtumaisillani.
Ambulanssi kiidätti minua Eskilstunan keskussairaalaan.
Ambulanssibaareilla sairaalan käytävällä rukoilin, -
ja pyysin Jeesukselta syntejäni anteeksi.
Minut siirrettiin pimeydestä valkeuteen, ja sain syntini anteeksi.
Jumalan voima tuli niin konkreettisesti mun olemukseen, -
että se sairaskohtaus jäi siihen.
Hyppäsin ylös baareilta, kyyneleet valui silmissä.
Hoin koko ajan "kiitos Jeesus, kiitos Jeesus".
Muut ihmettelivät siinä, että mitä oikein mulle tapahtui.
Tämä oli niin suuri vallankumous sun elämässä, -
että sä huomasit, mitä olit ennen sitä ja mitä sen jälkeen, -
sen konkreettisen erotuksen, joka on antanut sulle suuntaa, -
millä tavalla ja voimalla olet lähtenyt tähän työhön.
Lähtökohta ja startti oli niin voimakas, -
että kun kohtasin Jumalan Pyhän Hengen voiman, niin tiesin, -
että Jeesuksella on enemmän voimaa kuin Saatanalla ja pimeydellä.
Jumala teki tämän rakkaudesta ja armosta. Et ollut sitä ansainnut.
Ei todellakaan. Se oli ihan edesmenneiden isän ja äidin, -
evankelistojen rukoustaistelun tulos, että näin pääsi tapahtumaan.
Tässä tulee toteen näytettyä se, -
miten suuri merkitys rukouksella ja esirukouksella on.
Kyllä. Uskovien kotien lapset kyllä pelastuvat, -
kunhan vanhemmat jaksaa rukoilla, eivätkä anna periksi. - Aivan.
Me lähdemme 46 vuotta sitten olleesta tilanteesta, ja tulemme tähän päivään.
Tulemme tässä ohjelmassa keskittymään -
tämän päivän tilanteeseen Suomen Siionissa.
Mitä täällä tapahtuu, onko täällä taisteluja keskenään, jne.
Näitä asioita käsitellään. Haluatko johdattaa meidät nyt tähän päivään, -
ja käydä läpi 46 vuotta tiivistetysti?
Olen saanut olla monissa herätyksissä.
Ja nyt tämä viimeinen Seinäjoella, -
15 vuotta Sateet Lähetä -iltojen ja muiden tiimoilla.
Yhdessä mahtavan tiimin kanssa, jossa puhalletaan yhteen hiileen.
Ollaan nähty Jumalan armosta näin pitkä herätyksen aika.
Kun Jumala lähti liikkeelle, -
alkoi sairaita parantumaan, ihmiset vapautuivat pimeyden voimista.
Väki lisääntyi kokouksissa.
Samanaikaisesti lähti pimeyden armeija liikkeelle.
Heti kun alkaa voimateot, ihmeteot ja tunnusteot, -
niin sitten lähtee liikkeelle vastavoimat.
Me ollaan saatu kokea lukemattomia pimeyden leiristä.
Jumalalle kiitos, olemme niistä kaikista selvinneet voittajina.
Tuleeko ne usein suunnista, joita ei ennalta ole odottanut?
Kaikilta sektoreita.
Jos katsotaan sitä, joka meillä oli 70-80 -luvuilla, Niilo Ylivainio, -
sellainen 4 vuoden jakso, jossa tavallaan tapahtui eniten.
Sinä olit siinä mukana.
Voitko kertoa, mitä pyörteitä siinä tapahtui?
Olin myötäelämässä, rukoilemassa, taistelemassa ja tukemassa Niiloa.
Sitten kun Lapualta kokoukset siirtyivät Seinäjoelle, -
niin oltiin Haapalan Toivon kanssa raviradalla -
ja seurakunnassa vetämässä näitä tilaisuuksia.
Yhden matkan tein Ylivainion kanssa Kuusamoon.
Opin tuntemaan Niilon lähemmin niillä matkoilla.
Niilo totesi heti alkulähteellä, kun hän sai Jumalalta tämän uuden voiman, -
ja alkoi tapahtumaan merkittäviä asioita, -
että ihmiset alkoivat kaatumaan Jumalan voimasta.
Heti alkoi myöskin kristillinen kenttä jakaantumaan.
Osa johtajistoakin nousi vastaan, -
eikä ymmärtänyt, että tämä voisi olla Jumalasta.
Olen sanonut monta kertaa, että jos kenttä olisi ollut yhtenäinen, -
mikä valtava sato oltaisiin saatu.
Niilo totesi, että kun sairaita parantuu, -
aina on hyökkäyksiä odotettavissa. Kuka tuomitsee, kuka arvostelee.
Niilo joutui kokemaan tätä paljon.
Jumalalle kiitos hän kesti sen arvostelun ja väärinymmärryksen.
Hän nousi sen yläpuolelle, ja Jumala käytti häntä voimakkaasti, -
että hän ei jäänyt katselemaan niitä, -
vaikka tuli voimakkaita hyökkäyksiä häntä kohtaan.
Tarvitaan Pyhän Hengen tukea, että kestää.
Hänkin oli käynyt elämässään kovia taisteluita, hänellä oli sairauksia.
Varmaan Jumala oli kouluttanut häntä kestämään.
Ei vain Niilo, vaan myös hänen vaimo.
Yhdessä he kävivät sairauksien kanssa helvetin läpi, -
että harvat pariskunnat käyvät sellaisen läpi.
Kuin Joosefista, Niilosta tehtiin hedelmällinen kärsimystensä maassa.
Niilo sanoi, että jos hän ei olisi käynyt näitä sairauksia läpi, -
niin hän ei koskaan voisi näin rakastavasti kohdella sairaita, -
kärsiviä ihmisiä, koska hän itse kärsi paljon.
Luulen, että tämä on yksi avainkysymys, -
jos katsotaan Jeesuksenkin elämää.
Tulee juuri tämä, että Hän tiesi, mitä on olla sairas.
Kyllä. Ja varsinkin silloin Hänet ristillä...
Hänen päällensä laskettiin meidän kaikkien sairaudet.
Jeesus kävi jokaisen sairauden läpi omassa ruumissaan.
Sen tähden Raamattu sanoo, että kipujen miehenä ja -
sairauden tuttavana Hän voi meitä sääliä, rakastaa ja armahtaa.
Hänellä on tahtotila ja halu parantaa jokainen sairas ihminen.
Sä olet kerännyt faktoja -
eri ihmisten elämästä, myös Jeesuksesta.
Sinulla on sitä, että millä tavalla Hän puuseppänä, -
saiko Hän mitään vastaavaa, vai vasta sen jälkeen?
Voidaan sanoa, että Jeesusta ei vainottu niin kauan, -
kun Hän pysyi puusepän pajassa Nazaretin kaupungissa.
Mutta kun Hän alkoi tehdä voimatekoja, Hän saa paholaisen päämiehen nimen,
ja Hänen elämänsä alkoi olla vaarassa.
Vainot jatkuivat 3,5 vuotta aina Hänen ristille naulitsemiseen asti.
Ainoa syy, että Hänellä oli voima, -
joka pani sen ajan voimattomat uskonnolliset johtajat pelkäämään.
Niin kauan kuin Pietari harjoitti kalastajan ammattia, -
hän oli mukava mies.
Kun hän paransi ramman, silloin hänet heitettiin vankilaan.
Niin kauan kuin Stefanus oli vain jäsen Jerusalemin seurakunnassa, -
hänellä ei ollut mitään vaikeuksia.
Kun hän teki suuria ihmeitä ja tunnustekoja kansassa, -
hänet vietiin oikeuteen ja kivitettiin.
Tätä luetteloa voitaisiin jatkaa vaikka kuinka pitkään.
Välittömästi kun alkoi tunnus- tekoja, ihmeitä tapahtumaan, -
niin Jeesuksen kuin Hänen seuraa- jien elämässä, niin vainot tulivat.
Monet kuolivat marttyyrikuoleman, -
koska he halusivat välittää Jeesuksen ihmeitä tekevää voimaa.
Sanoit, että ihmistä ohjaa usein pelko. - Kyllä.
Mikä se pelko on?
Muistan, kun olin vuosia sitten menossa Raumalle kokoussarjalle, -
olin koko matka-ajan rukouksen hengessä.
Pyhä Henki puhui voimakkaasti, -
että suurin herätyksen este Suomessa on väärän pelko.
Sitä on istutettu väärän opetuksen, asenteiden ja puheiden kautta.
Monesta sektorista tulee tekijöitä, jotka aiheuttavat uskovissa -
ennakkoluuloa, vääriä uskomuksia, ja väärän pelkoa.
Tämä estää Pyhää Henkeä toimimasta niin kuin Hän tahtoisi.
Pelätään, että opetetaan, tehdään ja toimitaan väärin.
Nyt kun puhutaan paljon tästä karismaattisuudesta.
Hyvin usein siihen tehdään yhtäläisyysmerkki, että "väärin".
Onko nämä sellaisia?
Kyllä. Se on juuri se, että pimeyden maailma ymmärtää sen, -
että seurakunnat ovat avautuneet maailmanlaajuisesti nyt.
Tutkimukset osoittavat, ettei koskaan kristillisessä lähihistoriassa -
ollut näin voimakasta kasvun aikaa.
Seurakunnat ovat kasvaneet maailmalla räjähdysmäisesti.
Olemme ohittaneet väestön kasvun.
Jumalalle syntyy tänä päivänä enemmän lapsia, kuin biologisia lapsia.
Meitä on nyt 7,3 miljardia ihmistä maan päällä.
Kristittyjen määrä koko ajan lisääntyy ja kasvaa.
Näiden ihmisten keskelle Jumala vuodattaa Pyhän Henkensä voiman.
Siellä tapahtuu ihania asioita.
Viimeisen 10 vuoden aikana on tullut yli miljoona uutta seurakuntaa.
Armolahjat ovat alkaneet toimimaan.
Se on tutkijoitten mukaan se tekijä, -
mikä on tämän räjähdysmäisen kasvun takana, -
on se, että seurakunnat ovat avautuneet karismaattisuudelle, -
Armolahjat ovat alkaneet toimimaan.
Sen myötä ihmiset ovat tulleet suurena joukkona uskoon.
Juuri armolahjoihin kritiikin kärki osuu.
Kun katsotaan, mitä tapahtuu Euroopassa ja Yhdysvalloissa -
lainsäädäntöteitse, samaa suku- puolta olevien lait ja tämmöiset, -
niin tää kuva näyttää hyvin erilaiselta.
Kyllä, mutta sanotaan näin, että ei koskaa Suomi, Eurooppa, -
Amerikka, Aasia ja muut, koko globaali maailma ei ole koskaan ollut niin avoin.
Koskaan aiemmin ihmiset eivät ole olleet niin myönteisiä.
Jos tässä maassa puhut kadulla, baarissa, diskoissa tai -
missä tahansa ihmisille, niin ihmiset ovat avoimia ja haluat kuunnella.
Monet niissä paikoissa avaavat sydämensä Jeesukselle.
Suomessa ollaan siirtymässä siihen, että enemmän tulee uskoon ihmisiä -
seurakuntarakennuksen ulkopuolella.
Timo puhut asiasta, josta sä henkilökohtaisesti tiedät.
Tiedän, että noin 40 vuoden aikana olet ollut paljon kaduilla.
Ei vain Suomessa, vaan jos olet ollut matkalla lentokoneessa, -
niin matkan aikanakin tulee uskoontuloja.
Sulla on varmaan tuhansia kertomuksia, mitä on tapahtunut -
sinun toimintasi kautta. - Kyllä.
Tässä on mielenkiintoista, että todellakin olen evankelista, -
intohimoinen evankelista. Intohimoni on nähdä ihmisten pelastuvan.
Olen sanonut, että tämä on evankelistojen timanttiaikaa.
Ihmisiä tulee jatkuvasti uskoon.
Raamattu sanoo, että joka runsaasti kylvää, se runsaasti niittää.
Ahkerasti ollaan tuolla ihmisten keskuudessa, -
ja nähdään kuinka ihmiset antavat elämänsä Jeesukselle Kristukselle.
Olen pannut merkille yksityiskohdan, -
että sallitaan, että pelastuksesta saa puhua, -
mutta se parannus on vähän sellainen, että sotkeeko se kuviota? - Joo.
Uskon, että on kahdenlaisia julistajia.
Sellaiset, jotka ovat syvällä tässä kokonaisuudessa.
Evankeliumi on kokonaisvaltainen.
Jeesus tuli henkeämme, sieluamme ja ruumistamme pelastamaan.
Kun saarnaamme kokonaisvaltaista evankeliumia, -
Jeesus pelastaa, parantaa, täyttää Pyhällä Hengellä -
ja vapauttaa pimeyden voimista.
Millaista siementä kylvät, sellaista myös niität.
Kun kokouksissa on uskon henki, julistaja itse uskoo, mitä hän julistaa,
niin Jumala vahvistaa sanansa ja asioita tapahtuu.
Ihmiset kohtaavat Jumalan ihanan voiman.
Varmaan olisi kymmeniä esimerkkejä, mutta ota muutama esimerkki, -
mitä evankelistana olet kokenut.
On ihanaa, että saa nähdä sen, että seurakunta kokonaisuutena, -
kun meillä on niin ihana seurakunta Seinäjoella.
Siellä on yli 10 rukouskokousta joka viikko.
Koko kaupungissa on yli 33 rukouskokousta joka viikko.
Seinäjoki on Suomen rukoilluin kaupunki.
Missä paljon rukoillaan, siellä paljon tapahtuu, -
missä vähän, siellä vähän tapahtuu.
En väitä, että pelkästään Seinäjoen helluntaiseurakunnassa tapahtuu.
Sitä tapahtuu kaikkialla. Jumala toimii kaikkialla.
Hän rakastaa kaikkia ihmisiä.
Mm. tällaisia palautteita saadaan sähköpostitse.
Monella sektorilla ihmiset lähettävät kiitosaiheita jälkeen päin, -
kuinka Jumala on auttanut heitä. Tässäkin on kiitosaihe.
"Elokuussa lähetin rukousliinan siskoni pojalle.
2 vuotiaana hän sairastui epilepsiaan, ja sai kohtauksia usein, -
ja meni tajuttomaksi. Lääkkeet eivät auttaneet.
Elokuun jälkeen hän ei ole saanut ainuttakaan epilepsiakohtausta.
Kiitos Herralle." Eli rukousliina.
Ymmärrämme, että siinä liinassa sinänsä ei ole voimaa.
Mutta se on konkreettinen. Ihminen tarvitsee jotain -
fyysistä kosketuskohtaa sille luottamukselle ja uskolle.
Kun liina lähetetään siunaten -
ja laitetaan sairaan päälle, tai miten tahansa, -
niin siinä on jotain Jumalallista, jota emme pysty selittämään.
Ihme on ihme, ja se on yksinoikeudella Jumalan.
Kun Jumala tekee ihmeen, niin Hän koskettaa rukousliinojenkin avulla.
Sama henkilö jatkaa: "Lähetin rukousliinan siskoni miehelle.
Häntä olivat vaivanneet kipeät kantapäät ja lonkkasärky.
Ei päässyt kunnolla kävelemään. Elokuun jälkeen, kipu on hävinnyt.
Hän pääsee lenkkeilemään nyt. Kiitos Herralle, hallelujaa."
Seinäjoen sairaalassa tiedetään, -
että Sateet Lähetä -kokouksissa ihmiset parantuvat.
Monet lääkärit ja sairaanhoitajat ovat sen todenneet, -
että ihmiset tulevat parantuneina, kun heidän puolestaan on rukoiltu.
He kertovat, kun ihmetellään, -
että mites näin nopea muutos terveydentilassa on tapahtunut, -
niin he toteavat, että heidän puolestaan rukoiltiin -
ja voideltiin öljyllä Jeesuksen nimessä.
Siinä tapahtui jumalallinen käänne ja ihme.
Näitä todistuksia on todella paljon, pilvin pimein.
Jos tämä 15 vuoden historia olisi laitettu kirjoihin ja kansiin, -
niin siitä tulisi paksu kirja.
Sateet Lähetä -kokouksiin tulee ihmisiä, -
koska tiedetään, että siellä on Jumalan läsnäolo ja parantava voima.
Samahan on Raamatussa, kun sokea mies sai näkönsä.
Hän sanoi vaan, että en tiedä, millä voimalla se tehtiin, -
mutta olin aikaisemmin sokea, ja nyt minä näen.
Ei meidän tarvitse lääketieteellisesti selittää, -
mitä siinä tapahtui, koska Jumala sen teki.
Hän yksinoikeudella parantaa ja Hänen voimansa on siinä.
Kun ihminen kohtaa Hänen voimansa, niin silloin tapahtuu.
Yleensä Sateet Lähetä ja muissa kokouksissakin -
monet sanovat, että sellainen ihana lämmin virta menee olemuksen läpi.
Toiset alkavat tärisemään Jumalan voimasta.
Kun Jumalan ylösnousemisvoima kohtaa heitä, niin jotakin..
Tiedetään, että lääketieteellisesti pystytään sähköllä parantamaan -
ihmisiä määrätyistä sairauksista.
Kun Jumalan virta ja Pyhän Hengen voima, -
niin se on maailman väkevin virta, joka kohtaa ihmistä, -
niin ihme olisi, jos jotain ei tapahtuisi.
Kun Pyhä Henki koskettaa, niin silloin tapahtuu.
Kun ihmiset ovat monesti menneisyydestä, -
eli saastaisten henkien sitoma, -
niin varmaan olet nähnyt näissä, kun olet rukoillut, -
niin kohtaat asioita, joissa ihminen on siteissä.
Kyllä, meillä on ollut tämän herätyksen historiassa, -
niitä tulee rukousjonossa.
Yhtäkkiä, kun lasketaan kädet heidän ylle, niin alkaa manifestoitumaan.
Tajuaa heti, että on pahoista hengistä kysymys.
Ne alkaa kiemurtelemaan lattialla ja suhisemaan.
Voi tulla vaahtoa suusta, silmät muljahtaa päässä.
Se ei ole kaunista katsella.
Se Jumalan läsnäolo ja voima, niin rukousjonossa, -
tai kun mennään toimistoon ja siellä vapautetaan, -
niin kyllä se on valtavaa nähdä se ilme ja kasvot, kuinka ne muuttuu.
Kun ihminen vapautuu Jeesuksen nimessä, -
niin se on jotain ainutlaatuista.
Tässä tullaan siihen, että uskonnolliset ihmiset alkaa pelkäämään, -
kun nyt on tavallaan jotain väärin. - Kyllä.
Ennakkoluulot ja väärät kuvitelmat, ne ovat sellaisia esteitä.
Vihollinen käyttää pelkoa kaikista eniten tänä päivänä.
Raamattu sanoo, että Jumala ei ole antanut meille pelkuruuden henkeä.
Me ollaan vapautettu ihmisiä niin paljon eri asteisista peloista.
Kun Pyhän Hengen voima tulee, niin silloin kyllä pelot...
Täydellinen rakkaus karkoittaa kaiken pelon.
Jumalan Pyhän Hengen voima vapauttaa ihmisen.
Pelko on yksi suurimpia siteitä ja kahleita.
Siitä vapaudutaan heti, kun luovutetaan elämä Jeesukselle, -
ja sanoudutaan irti siitä pelosta, joka ei ole Jumalasta.
Yksi este, kun ajatellaan yleensä herätystä, on se, -
että me kristityt taistelemme keskenämme, -
emmekä ole yhtä, emmekä rakasta toisiamme.
Haluatko tästä jotain havaintoa tehdä?
Joo. Se on valitettavaa tänäkin päivänä.
On ihana, että kristityt yksilöt, -
Jumalan miehet ja naiset ovat sitoutuneet siihen.
Hyvä esimerkki, voisi sanoa, -
on eräs sukupolvemme kirkkaimpia envankelistoja, Billy Graham.
Hänen palvelutehtävänsä, ja kaikki hänen tiimissään työskentelevät.
Heillä oli periaate, johonka he sitoutuivat.
Se oli nimenomaan tämä suhde toisten tekemään työhön.
He päättivät olla arvostelematta -
tai kritisoimatta toisten tekemään työtä.
Ja numero 2. He päättivät olla repimättä alas -
toisten pastoreitten palvelustehtävää varsinkaan julkisessa ympäristössä.
Sitten he päättivät kunnioittaa ja arvostaa -
eri seurakuntien pastoreita ja kirkkokuntien tekemää työtä.
Tämä on varmasti yksi esimerkki siitä, -
kuinka Jumala siunasi Billy Grahamin tiimin toimintaa, -
koska he siunasivat toisia, vaikka näkivät asiat ehkä eri tavoin.
Kaikesta huolimatta heillä oli siunaava asenne.
Jumala siunaa niitä, jotka muita siunaavat.
He nimenomaan päättivät.
He tiesivät, että heillä kaikilla on suuri kiusaus sortua siihen.
Jos he ovat naulanneet sen iskulauseeksi, -
että pidetään tästä tavoitteesta kiinni.
Ei puhuta pahaa, vaan jätetään ne Herralle.
Billy Graham on täyttänyt nyt 94 vuotta.
Kukaan ei ole hänen palvelutyönsä aikana kuullut, että hän olisi -
kritisoinut jotakin, tai kyseen- alaistanut toisten palvelustehtävää.
Hän omalla esimerkillään sitoutui näihin päätöksiin, ja näytti esimerkkiä muille.
Tämän Isännän pöydässä tyyliin pyydän Timo, -
että sanot katsojille, mitä Henki sanottavaksi antaa. Ole hyvä.
Rakas kuulija. Sinä, joka istut siellä missä oletkin.
Me elämme erittäin voimakasta, -
Jumalan maailmoista suunnitelmallista aikaa, -
niin että Jumalalla on suuret suunnitelmat.
Raamattu sanoo, että Jumalalle on kaikki mahdollista.
Alkukielestä käännettynä yksi merkitys tälle verbille on, -
että Jumalalle kaikki on helppoa.
Jumalalle on erittäin helppoa tuoda voimakas herätys tähän maahan.
Sinä voit olla yksi välikappale tuhansien joukossa.
Haastan sinua. Ole positiivinen. Täytä sisimpäsi, täytä ajatusmaailmasi -
niillä jumalallisilla ajatuksilla, mitä Raamattu opettaa meille.
Olet Jumalan käytössä Hänen kämmenellä, -
että Hän pystyy käyttämään Sinua kaikkialla, missä liikut.
Kun luovutat sydämesi, annat elämäsi Hänen käyttöön, -
niin huomaat, kuinka voima alkaa virtaamaan.
Pyhä Henki alkaa täyttää sinua. Saat olla kanava, joka virtailee.
Pyydämme, että Pyhä Henki auttaa meitä, -
että voisimme syvemmin luovuttaa elämämme Hänelle.
Rakas Jeesus, me kiitämme ja ylistämme Sinua siitä, -
että olet totisesti kaiken hyvän antaja. Annat meille täydellisiä lahjoja.
Tykönäsi ei ole muutosta, eikä vaihteen varjoa.
Kiitämme, että kohtaat meitä, missä Isi ikinä tarvitsemme apuasi.
Pyhä Henki. Kiitos, että tulet pa- rantavana läsnäolona olemukseemme.
Jeesuksen Kristuksen Nazaretilaisen nimessä -
nuhtelemme kaikkea sairautta ja heikkoutta.
Kiitämme ja ylistämme siitä, -
että vain kosketus Jeesukseen ja Hänen ylösnousemusvoimaansa -
saamme kokea, että ihme ja muutos tapahtuu elämässämme. Aamen.
Kiitos Timo siitä, että tehtiin tämä ohjelma, -
mutta meillä on aluetta vielä, jota emme ole käsitelleet vielä.
Viikon päästä teemme kanssasi toisen ohjelman.
Tervetuloa siihen nauhoitukseen, kiitos. - Kiitos.
Olet juuri katsonut Isännän pöydässä -ohjelman.
Mikäli tämä ohjelmasarja on koskettanut sinua, -
voit olla tukemassa tämän ohjelmasarjan tuottamista.
Voit soittaa 0600-10077.
Tai voit lahjoittaa pankkitilille, jonka viitenumero näkyy ruudussa.
Kiitos.
Tekstitys: Ilpo Törnqvist